**Eleanor Holmes Norton** (s. 13. kesäkuuta 1937, Washington DC) on yhdysvaltalainen poliitikko, joka on edustanut maan pääkaupunkia, Washington DC:ta, Yhdysvaltain edustajainhuoneessa ja ajaa kaupungin muuttamista osavaltioksi.

Tausta ja yksityiselämä
-----------------------

Holmes Nortonin isoisoisä oli orjana Virginiassa, mutta onnistui pakenemaan. Holmes Norton on kertonut tämän inspiroineen häntä kamppailemaan sen puolesta, että Washington DC:sta tulisi osavaltio.

Holmes Norton opiskeli historiaa Antioch College -yliopistossa, josta hän valmistui kandidaatiksi vuonna 1960. Tämän jälkeen hän jatkoi opintojaan Yalessa, jota hän valmistui maisteriksi vuonna 1963 pääaineenaan American studies. Seuraavana vuonna hän valmistui myös oikeustieteiden kandidaatiksi Yalesta. Tämän jälkeen hän avasi oman lakitoimistonsa. Juristin urallaan Holmes Norton tuli tunnetuksi vuonna 1968, kun hän edusti oikeudessa George Wallacea, Alabaman entistä kuvernööriä, jota oltiin kielletty järjestämästä mielenosoitusta New Yorkissa. Vuonna 1970 hänet nimettiin ensimmäisenä naisena New Yorkin kaupungin ihmisoikeuksista vastaavaan komiteaan.

Holmes Norton oli naimisissa Edward Nortonin kanssa vuosina 1965–1993. Parilla on kaksi lasta. Uskonnolliselta vakaumukseltaan Holmes Norton on episkopaalinen.

Poliittinen ura
---------------

Holmes Norton valittiin ensimmäistä kertaa Yhdysvaltain edustajainhuoneeseen vuonna 1991. Tuolloin hänen lisäkseen edustajainhuoneessa istui vain kaksi muuta afroamerikkalaista naista.

Edustajana Holmes Norton tunnetaan parhaiten Washingtonin statuksen muuttamisesta. Hänen mukaansa liittovaltion tuloveroa maksavat kaupungin asukkaat ovat oikeutettuja täysimääräiseen edustukseen maan kongressissa. Tällä hetkellä Holmes Norton on kaupungin ainoa edustaja kongressissa, mutta vain sen alahuoneessa, jossa hänellä ei ole äänioikeutta.

Lähteet
-------

1. 1 2  Bioguide Search  2022. bioguide.congress.gov. Viitattu 29.4.2022. (englanniksi)
2. ↑  The fight for America's 51st state, explained  17.7.2020. Vox. Viitattu 29.4.2022. (englanniksi)
3. ↑  The Voter's Self Defense System *Vote Smart*. Viitattu 29.4.2022.
4. 1 2  Eleanor Holmes Norton | Biography & Facts | Britannica *www.britannica.com*. Viitattu 29.4.2022. (englanniksi)
5. ↑  Adam Bernstein: Edward Norton, lawyer whose tax flouting nearly cost wife a career in Congress, dies *Washington Post*.  28.8.2014. Viitattu 29.4.2022. (englanniksi)
6. ↑  Faith on the Hill: The religious composition of the 116th Congress  3.1.2019. Pew Research Center's Religion & Public Life Project. Viitattu 29.4.2022. (englanniksi)
7. ↑  Norton Opening Statement at Hearing on D.C. Statehood Bill  22.3.2021. Congresswoman Eleanor Holmes Norton. Viitattu 29.4.2022. (englanniksi)
8. ↑  DC Statehood Explained | Brennan Center for Justice  18.3.2022. brennancenter.org. Viitattu 29.4.2022. (englanniksi)

Aiheesta muualla
----------------

* Holmes Nortonin Facebook-sivu
* Holmes Nortonin Twitter-tili

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Espanja
* Saksa
* Israel
* Yhdysvallat
* Australia
* Alankomaat

 |
|  |
| Tieteilijät | 
* CiNii

 |
|  |
| Taiteenala | 
* ULAN

 |
|  |
| Henkilöt | 
* Trove
* US Congress

 |
|  |
| Muut | 
* NARA
* SNAC
	+ 2
* IdRef

 |

 |